Document ID: 31986R1489

*****
ΚΑΝΟΝΙΣΜΟΣ (ΕΟΚ) αριθ. 1489/86 ΤΗΣ ΕΠΙΤΡΟΠΗΣ
της 15ης Μαΐου 1986
σχετικά με προσωρινή παρέκκλιση από ορισμένες διατάξεις του κανονισμού (ΕΟΚ) αριθ. 2213/76 περί της πωλήσεως αποκορυφωμένου γάλακτος σε σκόνη από τα δημόσια αποθέματα και του κανονισμού (ΕΟΚ) αριθ. 2315/76 περί της πωλήσεως βουτύρου δημοσίων αποθεμάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 7 παράγραφος 5 και το άρθρο 28,
Εκτιμώντας:
ότι οι σημερινές ανάγκες της γαλακτοκομικής βιομηχανίας καθιστούν σκόπιμο να διευκολυνθεί προσωρινά η πρόσβαση των εμπορευομένων στα δημόσια αποθέματα βουτύρου και αποκορυφωμένου γάλακτος σε σκόνη ενόψει της χρησιμοποίησής τους για την παρασκευή ειδών διατροφής·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μέχρι τις 14 Ιουνίου 1986, ο κανονισμός (ΕΟΚ) αριθ. 2213/76 της Επιτροπής (3) τροποποιείται ως εξής:
1. Στο άρθρο 1, η ημερομηνία «1η Ιανουαρίου 1985» αντικαθίσταται από την ημερομηνία «1η Ιανουαρίου 1986».
2. Στο άρθρο 2:
α) στο στοιχείο α), διαγράφονται οι όροι «προσαυξημένη κατά 3 ECU ανά 100 χιλιόγραμμα»·
β) το στοιχείο β) αντικαθίσταται από το ακόλουθο κείμενο:
«β) σε ποσότητες ίσες ή ανώτερες του 1 τόνου».
3. Στο άρθρο 3 παράγραφος 1 δεύτερο εδάφιο, οι όροι «10 τόνοι » αντικαθίστανται από τους όρους «1 τόνος».
Άρθρο 2
Μέχρι τις 14 Ιουνίου 1986, ο κανονισμός (ΕΟΚ) αριθ. 2315/76 της Επιτροπής (4) τροποποιείται ως εξής:
1. Στο άρθρο 1, η ημερομηνία «1η Ιουνίου 1985» αντικαθίσταται από την ημερομηνία «1η Ιανουαρίου 1986».
2. Στο άρθρο 2:
- στο στοιχείο α), διαγράφονται οι όροι «προσαυξημένη κατά 2,5 λογιστικές μονάδες ανά 100 χιλιόγραμμα»,
- το στοιχείο β) αντικαθίσταται από το ακόλουθο κείμενο:
«β) σε ποσότητες ίσες ή ανώτερες του 1 τόνου».
3. Στο άρθρο 3 παράγραφος 1 δεύτερο εδάφιο, οι όροι «5 τόνοι» αντικαθίστανται από τους όρους «1 τόνος».
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις αιτήσεις αγοράς που κατατίθενται από τις 16 Μαΐου ως τις 14 Ιουνίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Μαΐου 1986.

Labels: 3
17